| **Pontevedra** |
| --- |
| Horisonten til PontevedraHorisonten til Pontevedra |
| 

|  |  |
| --- | --- |
| Flagget til Pontevedra | Byvåpenet til Pontevedra |
| **Flagget til Pontevedra** | **Byvåpenet til Pontevedra** |

 |
| Plassering |
| 

Pontevedra is located in

 |
| Styresmakter |
| Land |  Spania |
| Autonom region | Galicia |
| Provins | Pontevedra |
| Borgarmeister | Miguel Anxo Fernández Lores |
| Geografi |
| Flatevidd - By |  117 km² |
| Innbyggjarar  - Totalt (2008)   - folketettleik | 80 749   690,2 /km² |
| Koordinatar | 42°26′″N 8°39′″W﻿Koordinatar: 42°26′″N 8°39′″W﻿ |
| Høgd over havet | 20 moh |
| Diverse annan informasjon |
| **Nettstad:** www.pontevedra.eu |

**Pontevedra** (stundom skrive *Ponte Vedra*) er ein by nordvest i Spania. Han er provinshovudstaden i provinsen Pontevedra i Galicia og har kring 80 000 innbyggjarar.

Historie
--------

*Ponte do Burgo*, den gamle romarbrua som har gjeve namn til byen.
Ei lokal segn fortel at Pontevedra vart grunnlagd av Teucer, ein helt i trojakrigen. Men historikarar og arkeologar er samde i at busetnaden truleg vart grunnlagd då Gallaecia (gamle Galicia) vart ein del av Romarriket rundt det første hundreåret fvt. Namnet på byen kjem frå det latinske *Pons/Pontis* (bru) og *Veteris/Vetera* (gammal), og *Ponte(m)Vetera(m)*, «den gamle brua», som syner til den gamle romarbrua som kryssar Lérez. Brua står framleis. Etter romartida vart byen ein del av okngedømet til svebarane.

På 1100-talet vart Pontevedra eit viktig handelssenter. På 1400-talet nådde byen eit høgdepunkt som handels- og kommunikasjonssenter. Pontevedra var då ein av dei største byane i Galicia. Han var framleis ein handelsby på 1500-talet og fiske auka òg på denne tida. Frå hamna i Pontevedra vart det fritt leie ned elva og ut i havet, men etter kvart førte sedimentering i elva til at det ikkje lenger var mogeleg med stor skipsfart her.

På slutten av 1500-talet starta nedgangstida for byen. Situasjonen vart verre på 1600- og 1700-talet, etter kvart som hamna ikkje kunne nyttast lenger. I tillegg førte politiske avgjersler og familiekonfliktar til ein generell nedgang i handelen, og folk flytta frå byen. Faktisk vart folketalet halvert i denne tida. Epidemiar var òg ei medverkande årsak til dette.

På byrjinga av 1800-talet var Pontevedra ein liten, uviktig by. Fiske, kunst og handverk heldt økonomien gåande. Likevel vart Pontevedra hovudstad i ein ny provins i 1833. Då jernbanen kom til byen på 1800-talet livna byen til liv att.

Hamna i Combarro
Då byen gjekk inn på 1900-talet var han det kulturelle og politiske senteret i Galicia. Byen var òg eit senter for galicisk nasjonalisme. Den spanske borgarkrigen (1936-1939) og det påfølgjande Franco-diktaturet (1939-1975) sette ein stoppar for utviklinga til Pontevedra. Politisk undertrykking og økonomisk harde tider tvinga mange bort frå byen. Det var først i 1960-åra at byen fekk industri og den lokale økonomien kom seg litt på fote att. Industrien førte derimot raskt til miljø- og helseproblem, og fleire av dei måtte til slutt stengast.

Tilhøva i byen betra seg då diktaturet enda i 1977.

Bakgrunnsstoff
--------------

 Wikimedia Commons har multimedia som gjeld: **Pontevedra**

* Offisiell nettstad
* Turisme i Pontevedra Arkivert 2009-07-21 ved Wayback Machine.

Kjelder
-------

* *Denne artikkelen bygger på «Pontevedra» frå Wikipedia på engelsk, den 4. november 2009.*
	+ *Wikipedia på engelsk oppgav desse kjeldene:*
	+ Calo Lourido, F. et al. (2003): *Pontevedra e o mar. Simposio de historia marítima do século XII ao XVI*. Concello de Pontevedra, Pontevedra

1. ↑  *Ireland in Galicia* Arkivert 2011-05-29 ved Wayback Machine. av Amergin University Institute of Research in Irish Studies Arkivert 2011-09-01 ved Wayback Machine.
2. ↑  Historia til Pontevedra Arkivert 2006-11-17 ved Wayback Machine. av *Concello de Pontevedra*

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames
* MusicBrainz (area)

 |